**Spoštovane gospe in gospodje,**

**Nemški zvezni parlament** že več let podeljuje **Mednarodne parlamentarne štipendije (IPS) za mlade absolvente visokih šol iz drugih držav**. Le-ti naj bi dobili priložnost, da spoznajo nemški parlamentarni sistem v teoriji in praksi. Slovenija se je tega programa prvič udeležila leta 2001.

Naslednji program, ki se bo izvajal v sodelovanju s Humboldt univerzo v Berlinu, s Svobodno univerzo v Berlinu in Tehniško univerzo v Berlinu, se bo začel O1. marca 2012 in končal 31. julija 2012. Ponudba je namenjena absolventom visokih šol, katerih cilj je dejavnost v javnem življenju Slovenije in ki ob začetku programa niso starejši od 30 let. Razen tega morajo kandidati razpolagati z zelo dobrim znanjem nemškega jezika. Programa se bo udeležilo ca. 120 oseb iz 28 držav. Udeleženke/ci bodo iz sredstev Nemškega zveznega parlamenta prejemali mesečno štipendijo v višini 450,-- evrov. Poleg tega bodo imeli zagotovljeno brezplačno bivanje v študentskem domu. Stroški prihoda in odhoda v Berlin oz. iz Berlina bodo povrnjeni.

Na spletni strani Nemškega zveznega parlamenta [www.bundestag.de/ips](http://www.bundestag.de/ips) lahko interesenti med regionalno specifičnimi informacijami v zvezi z IPS najdejo obrazce za prijavo in osebnostne vprašalnike kakor tudi druge informacije.

**Zadnji rok za prijavo je 30. junij 2011**. Iz Republike Slovenije se lahko - kot v preteklosti - programa udeležijo trije štipendisti.

Predhodni izbor kandidatov bo izvedlo nemško veleposlaništvo. Nemškemu zveznemu parlamentu je nato treba predlagati osem kandidatov. Zaključni izbirni razgovori z nemško komisijo v Ljubljani so predvideni jeseni 2011. Veleposlaništvo Zvezne republike Nemčije prosi, da se dostop do ponudbe tega programa omogoči čim več potencialnim interesentom. Plakati, zloženke in prijavna dokumentacija se nahajajo v prilogi. Državni zbor in Državni svet Republike Slovenije prejmeta informacije neposredno.